আর একটা জায়গায় পুরো দল একমত—শক্তিধর ভারতের বিপক্ষে ভুল করা যাবে না। একটা ভুলের শিকার তো প্রথম ম্যাচেই হয়েছে বাংলাদেশ। ভারতকে বাগে পেয়ে উইকেটের জন্য আরো বেশি ছটফট করেছেন বোলাররা। তাতে পাল্টা আক্রমণে ম্যাচ থেকেই স্বাগতিকদের ছিটকে দিয়েছেন রোহিত শর্মা এবং হার্দিক পান্ডে। সেই থেকে দলীয় সিদ্ধান্ত—ডেথ ওভারে উইকেট নেওয়ার চেয়ে রান আটকানোতেই মনোযোগী হতে হবে। রানের পেছনে ছুটতে গিয়ে উইকেট দেবে প্রতিপক্ষ ব্যাটসম্যানই।